(21 ก.ย.) นายอภิสิทธิ์ เวชชาชีวะ หัวหน้าพรรคประชาธิปัตย์ให้สัมภาษณ์ประเมินสถานการณ์ภายหลังการเข้ายึดอำนาจการปกครองของคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข ภายใต้การนำของ พล.อ.สนธิ บุญยรัตกลินคณะปฏิรูปฯ ว่า ขณะนี้เราต้องมองไปในอนาคต ทำอย่างไรจะให้บ้านเมืองกลับเข้าสู่ภาวะปกติ และกลับมาเป็นการปกครองในระบบประชาธิปไตยอันมีพระมหากษัตริย์ทรงเป็นประมุขอย่างเต็มรูปแบบโดยเร็วที่สุด เพื่อสร้างความเชื่อมั่นและหลักประกันที่ดีสำหรับอนาคตของประเทศ การที่ พล.อ.สนธิได้พูดถึงกรอบเวลา สามารถสร้างความมั่นใจในระดับหนึ่ง แต่หากทำได้เร็วกว่านั้น โดยเฉพาะอย่างยิ่งในช่วงต้นก็จะยิ่งดี รวมถึงการยกเลิกมาตรการจำกัดสิทธิเสรีภาพทั้งหลาย ถ้าคิดว่าสามารถทำได้เพราะสถานการณ์สงบเรียบร้อยแล้ว ก็อยากให้ทำเร็วที่สุดผู้สื่อข่าวถามว่า คิดว่าสถานการณ์ในขณะนี้สงบ ไม่มีคลื่นใต้น้ำแล้วใช่หรือไม่นายอภิสิทธิ์กล่าวว่า ตนไม่อยู่ในฐานะที่จะประเมินสถานการณ์ เพียงแต่เรียกร้องว่าเมื่อใดที่สถานการณ์เข้าสู่ภาวะปกติ ก็อยากให้ยกเลิกข้อจำกัดสิทธิเสรีภาพให้เร็วที่สุด เพื่อประโยชน์ในเรื่องของความเชื่อมั่นของทุกฝ่าย และแสดงออกถึงความจริงใจว่าการเปลี่ยนแปลงครั้งนี้ เป็นการเปลี่ยนแปลงชั่วคราวเพื่อกลับไปสู่หนทางความเป็นประชาธิปไตยอย่างแท้จริง อย่างไรก็ตามตนไม่มีความเห็นเกี่ยวกับบุคคลที่เหมาะสมจะมาดำรงตำแหน่งนายกฯ
ใครคือหัวหน้าพรรคประชาธิปัตย์ 
อภิสิทธิ์ เวชชาชีวะ